תשלום "הכנסת עבודה" ייעשה 
ע"י "תלוש משכורת"

באוניברסיטה מופיע להרצות מרצה-אורח, והאוניברסיטה משלמת לו שכר טרחה על הרצאתו.

השאלה היא:

אם למרצה אין חשבונית, כדי לתיתה כנגד שכר הטרחה, אשר משלמת לו האוניברסיטה - מה הוא האמצעי הטכני-מינהלי, שיש לנקוט לשם תשלום שכר הטרחה: באמצעות "תלוש משכורת", או באמצעות טופס 856 המיועד לספק וללקוח [?]; כלומר, מה טיב היחסים בין הצדדים [?].

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

n

הערה מקדימה:
המובא להלן הוא על בסיס כל הכרוך ביחסי עובד-מעביד, כפי שהם מופיעים בחוקים ובתקנות.

v

הקניית הסיווג "הכנסת עבודה" להכנסה מסוימת של עובד - חשיבות רבה לה; וחשיבות זו באה לידי ביטוי בתחומים אחדים, המובאים לקמן.

תחום א': מכל "הכנסת עבודה" של עובד - חלה על מעבידו החובה לנכות ממנה מס הכנסה במקור(1).

תחום ב': בשל "הכנסת עבודה" של עובד -  חלה על מעבידו החובה, בהתמלא תנאים מסוימים, לשלם בעניינה מסים, מכספי העסק, ואלה הם: דמי ביטוח לאומי, מס מעסיקים, מס שכר(2).

תחום ג': דווקא ל"הכנסת עבודה" של עובד - מקנה "פקודת מס הכנסה (ניסוח חדש), התשכ"א-1961" [להלן - "הפקודה"], באורח מפורש, [מן הפן החיובי מהיבטי של העובד:] הנחות מס, הקלות מס, [ומן הפן השלילי מהיבטו של העובד:] מטילה הפקודה עונשים (סנקציות); ואין הפקודה מקנה את אלה לסוגים אחרים של הכנסות(3).

תחום ד': אצל "הכנסת עבודה" של עובד - מבחן קביעת מקומו של מקור ההכנסה הוא ייחודי ושונה ממבחן קביעה זו אצל סוגי הכנסות ממקורות אחרים(4).

תחום ה': בעניין "הכנסת עבודה" של עובד -  חלים כללים אחדים, אשר נוגעים לדיני עבודה.

v

כפועל יוצא מכך, וכהמשך ישיר של הנאמר עד כה - יש לבדוק היטב, אם התשלום, הניתן לאדם על טרחתו, בא בגדר "הכנסת עבודה" על בסיס קיום יחסי עובד-מעביד בינו לבין מעבידו; ואם התשובה על הבדיקה האמורה הוא חיובית - יבוצע התשלום באמצעות "תלוש משכורת".(5)

מחד - כאשר בין האוניברסיטה לבין המרצה האורח לא מתקיימים יחסי עובד ומעביד (היעדר אפשרויות להנפיק לו "תלוש משכורת"), ומאידך - המרצה האורח אינו "עוסק" (היעדר אפשרות לקבל ממנו "חשבונית"), יש לבחון את האפשרות שלפיה מקבלת השירות (האוניברסיטה) תנפיק חשבונית הערוכה על שמה (להלן - "חשבונית עצמית")(6).

החשבונית העצמית תכלול מס ערך מוסף וניכוי מס הכנסה במקור.

הדיווח לרשויות המס, בשל שכרו של המרצה האמור ובשל החשבונית העצמית האמורה, ייערך על-ידי מקבלת השירות (האוניברסיטה), בדו"ח הניכויים החודשי (טופס 102), ובדו"ח המרכז השנתי (טופס 856).

הפניות המשיב:

(1) סעיף 164 לפקודה והתקנות על-פיו.

(2) חוק הביטוח הלאומי [נוסח חדש], התשנ"ה-1995; חוק מס מעסיקים, התשל"ה-1975; חוק מס ערך מוסף, התשל"ו-1975.

(3) הסעיפים הללו, בין היתר, בפקודה: 3(ה), 3(ה1), 3(ה3), 3(ט), 8(ג), 9(7א), 28; חוק אזור סחר חופשי באילת (פטורים והנחות ממסים), התשמ"ה-1985.

(4) הסעיפים הללו, בין היתר, בפקודה: 5(1), 5(2), 5(3).

(5) סעיף 24 ל"חוק הגנת השכר, התשי"ח-1958".

(6) סעיף 20 לחוק מס ערך מוסף, התשל"ו-1976, וכך תקנה 6א' לתקנות מס ערך מוסף, התשל"ו-1976.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il